Diari Oficial de la Generalitat Valenciana


Sumari del DOGV 9083, del 13-05-2021 (2021/5181)

RESOLUCIÓ d'11 de maig de 2021, de la Direcció General de Política Lingüística i Gestió del Multilingüisme, per la qual es convoca la prova extraordinària de nivell C1 per a l'obtenció dels certificats oficials administratius de coneixements de valencià i es nomena la comissió coordinadora i les comissions examinadores.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9083

Data del DOGV
:   13-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5181


Data del document
:   11-05-2021

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * examen

RESOLUCIÓ d'11 de maig de 2021, de la Direcció General de Política Lingüística i Gestió del Multilingüisme, per la qual es convoca la prova extraordinària de nivell C1 per a l'obtenció dels certificats oficials administratius de coneixements de valencià i es nomena la comissió coordinadora i les comissions examinadores. [2021/5181]  
La Resolució de 25 de març de 2021, de la Direcció General de Política Lingüística i Gestió del Multilingüisme (DOGV 9050, 29.03.2021), va convocar les proves per a l'obtenció dels certificats oficials administratius de coneixements de valencià i va nomenar la Comissió Coordinadora i les comissions examinadores. En aquesta resolució estaven previstos els períodes de matrícula i el calendari de les proves que s'havien de dur a terme durant l'any 2021.  
La situació de crisi sanitària produïda per la Covid-19 ha condicionat moltes de les actuacions de l'administració pública valenciana. La dificultat i, en molts moments, la impossibilitat de poder reunir grups de persones o la situació de confinament i restricció de moviment de les persones han tingut com a conseqüència l'impediment per a poder organitzar proves que implicaren reunions de grups nombrosos de persones.  
  
La convocatòria anual de les proves de certificació que organitza la Junta Qualificadora de Coneixements de Valencià també n'ha patit les conseqüències, ja que només pot oferir una quantitat limitada de matrícules, tot seguint les indicacions que les autoritats sanitàries marcaven i que garantien la seguretat de totes les persones implicades en els dies de realització de les proves.  
El compromís de la Conselleria d'Educació, Cultura i Esport i la Direcció General de Política Lingüística i Gestió del Multilingüisme amb la llengua obliga a donar una resposta a totes les persones que han demostrat interés a poder presentar-se a la prova de certificació de nivell C1 de valencià, i que no podien fer-ho per haver quedat fora en el sorteig de les 14.000 places oferides per a la prova de juny de 2021.  
  
El Decret 128/2016, de 7 d'octubre, del Consell de la Generalitat Valenciana, pel qual es regula la Junta Qualificadora de Coneixements de Valencià, assenyala en l'article 1 que la Junta Qualificadora de Coneixements de Valencià, adscrita a la conselleria competent en matèria de política lingüística i gestió del multilingüisme, té com a funció registrar, expedir, homologar i validar els certificats oficials administratius de coneixements de valencià, com també organitzar les proves per a obtindre'ls. A més, en l'article 15 especifica que la Junta Qualificadora de Coneixements de Valencià podrà convocar proves extraordinàries en dates i localitats no previstes en el calendari.  
  
L'Ordre 7/2017, de 2 de març, de la Conselleria d'Educació, Investigació, Cultura i Esport, regula els certificats oficials administratius de coneixements de valencià de la Junta Qualificadora de Coneixements de Valencià, el personal examinador i l'homologació i la validació d'altres títols i certificats. L'article quatre estableix la convocatòria de les proves extraordinàries per mitjà d'una resolució que es publicarà en el Diari Oficial de la Generalitat Valenciana.  
D'acord amb l'article adés esmentat, el dia 22 d'abril de 2021 es va reunir el Ple de la Junta Qualificadora de Coneixements de Valencià i va adoptar l'acord d'aprovar el calendari de celebració de la prova extraordinària de nivell C1 de l'any 2021 i la resta de punts d'aquesta resolució.  
Vist l'acord precedent, i de conformitat amb les competències que té atribuïdes la Direcció General de Política Lingüística i Gestió del Multilingüisme per l'article 2 de l'Ordre 7/2017, de 2 de març, de la Conselleria d'Educació, Investigació, Cultura i Esport, per la qual es regulen els certificats oficials administratius de coneixements de valencià de la Junta Qualificadora de Coneixements de Valencià, el personal examinador i l'homologació i la validació d'altres títols i certificats, a proposta del Ple de la Junta Qualificadora de Coneixements de Valencià, resolc:  
  
Primer. Convocatòria  
Convocar la prova extraordinària per a l'obtenció dels certificats oficials administratius de coneixements de valencià següents:  
- Certificat de nivell C1 de coneixements de valencià.  
  
Segon. Organització de la prova  
1. La prova tindrà lloc en els dies, l'horari i les localitats que s'indiquen en l'annex I.  
2. La Direcció General de Política Lingüística i Gestió del Multilingüisme podrà, mitjançant resolució publicada en el Diari Oficial de la Generalitat Valenciana, modificar les dates, horaris o llocs de convocatòria de la prova, introduir protocols nous d'actuació o anul·lar aquesta prova quan les mesures sanitàries així ho aconsellen.  
3. Els i les aspirants a la prova podran ser distribuïts en altra seu diferent de la que marcaren en la matrícula quan la quantitat d'inscripcions supere la capacitat permesa de la seu d'examen.  
  
Tercer. Requisits d'inscripció  
Poden prendre part en la prova per a l'obtenció del certificat les persones majors de 16 anys en el moment de realitzar la prova ordinària de nivell C1 prevista per al mes de juny.  
Poden prendre part en la prova per a l'obtenció del certificat les persones preinscrites que hagen realitzat el tràmit de preinscripció del 8 al 15 d'abril de 2021 i que no obtingueren plaça en el sorteig.  
  
  
Quart. Preinscripció i sorteig  
1. La JQCV va establir un procediment de preinscripció telemàtica del nivell C1 de coneixements de valencià del 8 d'abril a les 10.00 al 15 d'abril a les 10.00 h.  
2. Una vegada finalitzada la preinscripció i realitzat el sorteig recollit en l'article Quart de la Resolució de 25 de març de 2021, les persones que han obtingut plaça s'examinaran del nivell C1 en les dates indicades. A més, totes aquelles persones preinscrites en el nivell C1 que no van obtindre plaça en el sorteig podran realitzar la prova de nivell C1 al mes de setembre.  
  
Cinqué. Matrícula i pagament de la taxa  
1. El termini per a la matrícula i el pagament de la taxa en el nivell C1 objecte d'aquesta convocatòria serà del 17 al 21 de maig, ambdós inclosos.  
2. Les persones que emplenen la matrícula són responsables de comprovar i verificar l'exactitud de les dades de la sol·licitud. La falsedat en les dades serà motiu d'exclusió de la prova.  
3. La matrícula i el pagament de la taxa es realitzarà per via telemàtica a través del web següent: www.jqcv.gva.es. La matrícula i el pagament de la taxa únicament estarà disponible per als aspirants que no han obtingut plaça en el sorteig recollit en l'article 4 de la Resolució de 25 de març de 2021. Aquesta tramitació es pot realitzar amb la firma electrònica o sense aquesta.  
4. La sol·licitud de matrícula i el pagament de la taxa es considerarà presentada i registrada davant de l'administració en el moment que siga completat tot el procés telemàtic i les persones aspirants hauran d'imprimir el justificant generat de registre i pagament com a confirmació de la presentació telemàtica i dur-lo el dia de la prova.  
5. Les places de matrícula de cada nivell estan limitades per la capacitat de les seus i adaptades a l'emergència sanitària.  
6. Una vegada finalitzada la matrícula i el pagament de la taxa, les persones matriculades podran consultar en el web de la Junta Qualificadora de Coneixements de Valencià, www.jqcv.gva.es, les dades de la seua matrícula; amb especificació de nom, cognoms, document d'identitat, nivell i localitat de realització de la prova.  
7. Les dades referents al nivell i localitat marcades en la preinscripció i matrícula no podran modificar-se després.  
8. Si en la consulta anterior els aspirants detecten errades, la JQCV habilitarà un període per a presentar esmenes.  
9. Les persones que vulguen acollir-se a l'exempció o bonificació de les taxes d'inscripció o a l'adaptació de la prova per motius de diversitat funcional, ho han de fer constar en la formalització de la sol·licitud de matrícula de les proves.  
  
Sisé. Abonament de les taxes  
1. Per a participar en la prova cal abonar la taxa corresponent:  
  
  
Certificat de nivell Taxa Bonificació  
C1 25,50 - 22,95 -  
  
  
2. L'abonament de les taxes d'examen es farà per via telemàtica exclusivament i tindrà una bonificació del 10 %.  
3. L'ingrés de l'import es realitzarà mitjançant targeta bancària o càrrec en compte dins del termini de matrícula.  
4. La falta de pagament de la taxa per la via indicada en aquesta resolució o el pagament fora de termini es considerarà que la sol·licitud no ha estat registrada i, per tant, sense dret a examinar-se.  
5. De conformitat amb el que estableix l'article 1.2-6 de la Llei 20/2017, de 28 de desembre, de taxes de la Generalitat, serà procedent la devolució de la taxa quan la prestació del servei o la realització de l'activitat no tinga lloc finalment per causes no imputables, directament o indirectament, al subjecte passiu.  
6. La devolució de la taxa per ingressos indeguts es realitzarà a través de la informació facilitada en l'apartat de la web de la Junta Qualificadora de Coneixements de Valencià www.jqcv.gva.es/val/taxes.  
  
Seté. Exempcions i bonificacions de les taxes  
1. Estan exempts del pagament de les taxes d'inscripció segons l'article 14.4-2 de la Llei 20/2017, de 28 de desembre, de la Generalitat, de taxes, els membres de famílies nombroses de categoria especial, els membres de famílies monoparentals de categoria especial i les víctimes d'actes de violència sobre la dona que acrediten aquesta condició mitjançant qualsevol dels mitjans de prova previstos en l'article 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana.  
  
2. A més, tenen una bonificació del 50 % de les taxes d'inscripció atés l'article 14.4-6 de la Llei de taxes esmentada anteriorment les persones que tinguen una discapacitat acreditada igual o superior al 33 %, els membres de famílies nombroses de categoria general i els membres de famílies monoparentals de categoria general.  
3. Els participants que, en formalitzar la inscripció, s'acullen a l'exempció o bonificació de les taxes hauran d'acreditar-ho de la forma següent:  
3.1. Bonificació del 50 % de la taxa. Les situacions que donen dret a la bonificació són les següents:  
a) Discapacitat acreditada igual o superior al 33 %.  
L'acreditació d'aquesta situació es farà amb una fotografia de la targeta acreditativa de persona amb discapacitat o una còpia confrontada del certificat que acredite la discapacitat igual o superior al 33 %.  
b) Membre de família nombrosa de categoria general.  
L'acreditació d'aquesta situació es farà amb una fotografia del carnet de família nombrosa de categoria general o una còpia confrontada del títol de família nombrosa de categoria general.  
c) Membre de família monoparental de categoria general.  
L'acreditació d'aquesta situació es farà amb una fotografia del carnet de família monoparental de categoria general o una còpia confrontada del títol de família monoparental de categoria general.  
3.2. Exempció. Les situacions que donen dret a la bonificació són les següents:  
a) Víctima de violència sobre la dona.  
L'acreditació d'aquesta situació es farà amb una còpia confrontada de la resolució judicial que reconega, encara que només siga de forma indiciària o incidental, l'existència d'un acte de violència sobre la dona o còpia confrontada de l'informe del Ministeri Fiscal del contingut del qual es desprenga que hi ha indicis que la demandant és víctima d'aquesta violència, com preveu la Llei 7/2012.  
b) Membre de família nombrosa de categoria especial.  
L'acreditació d'aquesta situació es farà amb una fotografia del carnet de família nombrosa de categoria especial o una còpia confrontada del títol de família nombrosa de categoria especial.  
c) Membre de família monoparental de categoria especial.  
L'acreditació d'aquesta situació es farà amb una fotografia del carnet de família monoparental de categoria especial o una còpia confrontada del títol de família monoparental de categoria especial.  
4. No caldrà que presenten els documents acreditatius de les situacions que donen dret a exempció o bonificació quan els documents hagen sigut elaborats per l'administració de la Generalitat Valenciana, si expressen la seua autorització en la sol·licitud, perquè siguen consultades o recaptades les dades corresponents.  
En cas contrari, la documentació acreditativa de la situació que dona dret a l'exempció o la bonificació de la taxa d'inscripció caldrà que l'adjunten en el mateix moment de la inscripció o presentar-la per registre a la Junta Qualificadora de Coneixements de Valencià o mitjançant qualsevol de les formes previstes en l'article 16 de la Llei 39/2015, d'1 d'octubre, del procediment administratiu comú de les administracions públiques.  
5. Qualsevol dels tràmits anteriors cal fer-lo en el termini de matrícula i pagament corresponent al certificat del nivell per al qual sol·liciten l'exempció o la bonificació de la taxa d'inscripció.  
  
Huité. Atenció a la diversitat de creences religioses  
1. Les persones matriculades que, per motius de creença religiosa i a l'empara de les lleis 24/1992 i 25/1992, de 10 de novembre, vulguen participar en les proves en un règim d'horari alternatiu, ho han de comunicar a la JQCV en el termini de matrícula i pagament de les taxes.  
  
2. La sol·licitud d'horari alternatiu per motiu de creença religiosa i la documentació acreditativa de la situació que dona dret a la participació en un horari alternatiu haurà de ser presentada per registre a la Junta Qualificadora de Coneixements de Valencià en el termini de matriculació corresponent al certificat del nivell per al qual sol·liciten la participació en un horari alternatiu, o mitjançant qualsevol de les formes previstes en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
3. Els participants que s'acullen a aquesta opció han de presentar el certificat signat per la persona física que tinga la responsabilitat de la comunitat religiosa corresponent, la qual haurà d'estar registrada en el Registre d'Entitats Religioses. En el certificat s'especificarà la pertinença de la persona sol·licitant a la congregació.  
4. La Junta Qualificadora de Coneixements de Valencià comunicarà a la persona interessada el procediment per a la realització de la prova, que inclourà mesures per garantir el principi d'unitat d'acte i d'igualtat d'oportunitats entre tots els aspirants.  
5. El lloc de realització d'aquesta prova pot no ser el mateix que el lloc de realització de la prova general.  
6. El model de sol·licitud d'horari alternatiu d'examen és el model de l'annex IV d'aquesta resolució.  
7. Les persones que no sol·liciten l'horari alternatiu d'examen en la forma i terminis especificats en els punts 1, 2 i 3 del punt huité d'aquesta resolució no tindran dret a cap horari alternatiu.  
  
Nové. Atenció als aspirants amb diversitat funcional  
1. Les persones amb diversitat funcional acreditada i que vulguen una atenció especial el dia de la prova han d'indicar-ho en la sol·licitud.  
  
2. Les comissions examinadores adoptaran les mesures necessàries perquè les persones inscrites amb diversitat funcional tinguen les mateixes oportunitats per a la realització de la prova que la resta dels participants.  
3. Els participants que s'acullen a aquesta opció han d'adjuntar en el moment de formalitzar la inscripció o fer-ho arribar a la Junta Qualificadora de Coneixements de Valencià mitjançant qualsevol de les formes previstes en l'article 16 de la Llei 39/2015, d'1 d'octubre, del procediment administratiu comú de les administracions públiques, l'informe mèdic o el certificat de l'adaptació requerida expedit pels serveis competents en matèria de diversitat funcional de la Generalitat Valenciana, de les altres comunitats autònomes o de l'Estat.  
  
4. Les adaptacions que la Junta Qualificadora de Coneixements de Valencià pot arbitrar, per a les persones que ho sol·liciten i ho justifiquen adequadament en el moment d'inscriure's, són les següents:  
 a) Taula adaptada a una cadira de rodes  
 b) Ampliació de temps de duració de la prova  
 c) Augment de la grandària de la lletra de la prova  
 d) Intèrpret de llengua de signes  
 e) Adaptació de la prova al sistema Braille d'escriptura  
 f) Persona de suport per a la realització de la prova  
 g) Possibilitat d'ús d'aparells tècnics de suport  
5. Els criteris d'avaluació seran els mateixos que s'aplicaran a la resta d'aspirants.  
6. La Comissió Coordinadora podrà establir l'exempció d'avaluació d'alguna àrea de la prova amb l'informe de valoració previ de l'òrgan competent.  
7. Les persones que no sol·liciten l'adaptació de la prova en la forma i terminis especificats en aquest article de la resolució, no tindran dret a cap adaptació.  
  
Deu. Identificació de les persones inscrites en la prova  
1. Per a poder participar en la prova en la qual l'aspirant ha estat admés, serà obligatori identificar-se quan així ho requerisca l'organització.  
2. Els documents vàlids per a identificar-se en el moment de la prova són:  
- DNI.  
- Permís de conduir, expedit per la Direcció General de Trànsit.  
- Passaport.  
- NIE.  
3. La comissió examinadora o el personal examinador, en qualsevol moment de la prova, podran requerir la identificació de les persones que participen en la prova, que hauran d'acreditar la seua identitat mitjançant l'exhibició d'un dels documents oficials d'identitat abans indicats, sense que siguen vàlides les còpies d'aquests documents.  
4. L'aspirant indocumentat o amb una documentació diferent de la del punt 2 no podrà accedir a l'aula d'examen i perdrà el dret a examinar-se.  
  
Onze. Comissions examinadores  
1. Les comissions examinadores, nomenades per la presidència de la Junta Qualificadora de Coneixements de Valencià, després que el Ple hi haja expressat el seu parer, són les que apareixen en l'annex II d'aquesta resolució.  
2. La Comissió Coordinadora actuarà com a comissió principal de la convocatòria. La funció fonamental serà determinar les actuacions a dur a terme en cas d'incidències durant la celebració de la prova.  
  
3. Les comissions examinadores són òrgans col·legiats i actuen com a tribunal qualificador.  
4. El funcionament de les comissions examinadores s'ajustarà en tot moment al que disposa la Llei 40/2015, de règim jurídic de les administracions públiques per als òrgans col·legiats.  
5. Les comissions examinadores seran responsables de:  
a) Administrar i qualificar la prova.  
b) Proposar a la presidència de la Junta Qualificadora de Coneixements de Valencià, una vegada que es conega la xifra de persones inscrites, el nomenament del personal examinador i del personal col·laborador necessaris per a l'execució de les funcions avaluadores i l'administració de la prova.  
  
Dotze. Personal examinador  
1. El personal examinador convocat per les comissions examinadores haurà de complir els requisits, l'acreditació i la formació recollides en el capítol IV de l'Ordre 7/2017, de la Conselleria d'Educació, Investigació, Cultura i Esport.  
2. Les comissions examinadores garantiran que l'assignació del personal examinador a les aules es faça de manera aleatòria.  
3. El personal examinador tindrà assignat un codi identificador.  
  
Tretze. Personal col·laborador  
El personal col·laborador convocat per a la prova ha de ser empleat públic.  
  
Catorze. Realització de la prova  
1. Les persones matriculades quedaran decaigudes en el seu dret quan es personen en els llocs de celebració una vegada iniciada la prova o per la inassistència a alguna de les àrees de la prova encara que es dega a causes justificades.  
No obstant això, la comissió examinadora de la seu corresponent podrà tindre en compte les causes al·legades i admetre l'aspirant sempre que la prova no haja finalitzat i l'admissió no menyscabe el principi d'igualtat amb la resta del personal.  
Així mateix, si alguna de les aspirants no pot completar o iniciar la prova a causa d'embaràs de risc o part, degudament acreditat, podrà presentar-se a la convocatòria següent sense necessitat de tornar a abonar les taxes corresponents. La mateixa previsió resulta d'aplicació a les víctimes de violència de gènere quan acrediten degudament que no poden assistir per motius de seguretat.  
2. La prova del certificat de nivell C1 es realitzarà en dues jornades diferents.  
En la primera jornada s'avaluarà l'àrea d'expressió i interacció orals que tindrà caràcter eliminatori. En la segona jornada, s'avaluaran les àrees de comprensió escrita, d'estructures lingüístiques i d'expressió i interacció escrites solament per als aspirants que han superat el mínim exigit en l'àrea realitzada en la primera jornada.  
Els aspirants podran consultar l'hora de convocatòria per a realitzar l'àrea d'expressió i interacció orals en el web www.jqcv.gva.es que podrà tindre tant horari de matí com de vesprada.  
3. Les persones aspirants hauran d'observar en tot moment les instruccions dels membres de l'organització o del personal ajudant o assessor durant la celebració de la prova, amb vista a l'adequat desenvolupament de la prova. Qualsevol alteració o conducta il·lícita en el normal desenvolupament de la prova per part d'algun aspirant quedarà reflectida en l'acta corresponent, i aquesta persona no podrà continuar el desenvolupament de la prova.  
  
Quinze. Abandonament de la prova  
1. Es considerarà abandonament de la prova les actuacions següents:  
a) Signar la diligència d'abandonament en qualsevol moment de la prova.  
b) No presentar-se a l'hora indicada a la crida de l'inici de la prova.  
  
c) No presentar-se a l'hora indicada a la crida de qualsevol àrea de què consta la prova.  
2. L'abandonament de la prova comportarà:  
a) La qualificació de no presentat.  
b) La pèrdua del dret a continuar fent-la.  
c) La pèrdua del dret a l'avaluació de cap àrea.  
  
Setze. Frau  
1. Es considera frau durant el desenvolupament de la prova:  
- Tota comunicació verbal o no verbal entre els aspirants.  
- L'ús de documents no autoritzats.  
- L'ús de mitjans de comunicació i tecnològics no autoritzats.  
- La suplantació de personalitat.  
2. El frau durant la prova serà motiu de pèrdua del dret a continuar-la i del dret a l'avaluació de cap àrea.  
3. El frau durant la prova serà sancionat amb la qualificació de no apte, sense perjudici de l'exigència de la responsabilitat que corresponga.  
  
Dèsset. Programa de la prova  
1. Els objectius i continguts exigits per a la superació de la prova de certificat de coneixements de valencià del nivell C1 que es convoca en aquesta resolució són els que arreplega l'Ordre 7/2017, de 2 de març, de la Conselleria d'Educació, Investigació, Cultura i Esport.  
  
2. L'estructura i la durada de la prova s'estableixen en l'annex III d'aquesta resolució.  
  
Díhuit. Comissió tècnica de validació de la prova  
1. El Ple de la Junta Qualificadora de Coneixements de Valencià crearà la Comissió tècnica de validació de la prova.  
2. La funció de la comissió tècnica de validació de la prova és garantir el compliment del punt dèsset d'aquesta resolució i assessorar en les reclamacions de les qualificacions.  
3. La prova que servirà per a avaluar les persones inscrites en els diferents nivells estarà validada per la Comissió tècnica de validació de la prova.  
4. La Comissió tècnica de validació de la prova estarà formada per la persona titular del Servei d'Acreditació i Assessorament, que exercirà la presidència, per la persona que ocupe la secretaria de la Junta Qualificadora de Coneixements de Valencià, que actuarà de secretari o secretària de la comissió i per tres tècnics de la Direcció General de Política Lingüística i Gestió del Multilingüisme.  
5. La presidència del Ple de la Junta Qualificadora de Coneixements de Valencià designarà els tècnics que en formen part.  
  
  
Dènou. Avaluació de la prova  
1. La captura òptica de les respostes de les àrees comprensió escrita i estructures lingüístiques es realitzarà per mitjans mecànics.  
2. L'avaluació de les àrees d'expressió escrita es realitzarà per avaluadors nomenats amb aquesta finalitat pel titular de la presidència de la Junta Qualificadora de Coneixements de Valencià.  
3. L'avaluació de l'àrea d'expressió i interacció orals es realitzarà pel personal examinador que indica el punt onze d'aquesta resolució.  
  
4. L'avaluació de les àrees d'expressió escrita de la prova de nivell C1 es farà en dues sèries. En primer lloc, s'avaluaran els exàmens que després de l'avaluació de les àrees de comprensió escrita, estructures lingüístiques i expressió i interacció orals tinguen una nota igual o superior a 27,50 punts en la prova de nivell C1. Aquestes puntuacions només es consideraran si les diferents àrees arriben a la puntuació mínima exigida.  
5. Per a l'avaluació de la prova, tant el personal examinador de les àrees d'expressió i interacció orals com els avaluadors de l'àrea d'expressió escrita aplicaran els criteris d'avaluació establits per a les àrees que avaluen, i no intervindran ni en l'avaluació de la resta d'àrees ni en la qualificació final dels exercicis.  
6. L'avaluació de l'àrea d'expressió i interacció orals quedarà motivada en les plantilles d'avaluació de la prova. Els avaluadors d'aquesta àrea s'identificaran mitjançant el codi d'avaluador assignat.  
  
Vint. Criteris d'avaluació  
1. L'article 12 del Decret 128/2016, de 7 d'octubre, del Consell, pel qual es regula la Junta Qualificadora de Coneixements de Valencià, indica que la Comissió Coordinadora és la responsable d'establir els criteris d'avaluació de la prova.  
2. Els criteris generals d'avaluació de la prova del certificat de nivell C1 d'aquesta convocatòria estaran disponibles en el web de la Junta Qualificadora de Coneixements de Valencià abans de l'inici de la prova.  
  
Vint-i-u. Superació de la prova de nivell C1  
1. Per a superar la prova i aconseguir la qualificació d'apte cal obtenir una puntuació mínima global de seixanta punts sobre cent.  
 a) La puntuació global s'obté de la suma de la puntuació de totes les àrees realitzades de la prova.  
 b) Cada àrea de la prova té una puntuació mínima exigida. Si l'aspirant no supera aquesta puntuació mínima en l'àrea d'expressió i interacció orals, no podrà presentar-se a les àrees de comprensió escrita, estructures lingüístiques i expressió i interacció escrites.  
 c) La puntuació inferior a la mínima exigida en cada àrea comportarà el no apte en la prova.  
 d) Les puntuacions mínimes exigides són les següents: les àrees que constitueixen un 35 % del global de la prova: 50 %; àrea que constitueix un 20 % del global de la prova: 40 %; i àrea que constitueix un 10 % del global de la prova: 20 %.  
2. La prova tindrà la consideració de no apta quan alguna de les àrees tinga una puntuació inferior a la puntuació mínima exigida o la suma global de la prova no arribe a seixanta punts sobre cent.  
  
Vint-i-dos. Informació de resultats  
1. Els aspirants de la prova de nivell C1 podran verificar les notes de les àrees respectives en dues fases diferents.  
2. La nota de l'àrea realitzada en la primera jornada es podrà comprovar abans de la segona jornada de la prova i tindrà caràcter eliminatori.  
  
Vint-i-tres. Resultats de la prova  
1. La presidència de la Junta Qualificadora de Coneixements de Valencià farà públics els resultats provisionals obtinguts pels aspirants per mitjà d'una resolució que es publicarà en el Diari Oficial de la Generalitat Valenciana.  
2. La qualificació obtinguda en la prova, en termes d'apte o no apte podrà ser consultada per les persones aspirants en la pàgina web de la Junta Qualificadora de Coneixements de Valencià: www.jqcv.gva.es.  
  
Vint-i-quatre. Revisió de la prova  
L'aspirant podrà sol·licitar la revisió de la prova només en el cas de tindre un resultat no apte en la resolució de publicació dels resultats publicada en el Diari Oficial de la Generalitat Valenciana.  
  
Vint-i-cinc. Procediment de revisió de la prova  
1. Per a sol·licitar la revisió de la prova s'hauran de seguir les instruccions del tràmit telemàtic habilitat a l'efecte en www.jqcv.gva.es.  
  
2. La revisió de la prova es podrà sol·licitar en el termini de 10 dies, a comptar des de l'endemà de la publicació en el DOGV de la resolució dels resultats. Les sol·licituds presentades abans o després del termini establit es consideraran fora de termini per extemporànies.  
3. La Junta Qualificadora de Coneixements de Valencià enviarà per correu electrònic la plantilla de les respostes de totes les àrees escanejada a la persona interessada com a revisió de la prova. Aquesta actuació posarà fi al procediment de revisió de la prova.  
4. La revisió de la prova no comportarà en cap cas una revaloració de la nota determinada per les persones responsables de l'avaluació de les diferents àrees.  
  
Vint-i-sis. Reclamació de la qualificació  
L'aspirant podrà presentar una reclamació per la qualificació obtinguda només en el cas de tindre un resultat no apte en la resolució de publicitat dels resultats publicada en el Diari Oficial de la Generalitat Valenciana.  
  
Vint-i-set. Procediment de reclamació de la qualificació  
1. Per a sol·licitar la reclamació de la prova s'hauran de seguir les instruccions del tràmit telemàtic habilitat a l'efecte en www.jqcv.gva.es.  
  
2. La reclamació de la qualificació es podrà interposar en el termini de 10 dies, a comptar des de l'endemà de la publicació de la resolució de publicitat dels resultats publicada en el Diari Oficial de la Generalitat Valenciana. Les sol·licituds presentades abans o després del termini establit es consideraran fora de termini per extemporànies.  
3. La Comissió tècnica de validació de la prova emetrà un informe, a petició del president del Ple de la Junta Qualificadora de Coneixements de Valencià, amb proposta de resolució, sobre la ratificació o la rectificació de la qualificació contra la qual es presenta la reclamació.  
  
4. Les reclamacions seran resoltes pel president del Ple de la Junta Qualificadora de Coneixements de Valencià en el termini de dos mesos des de la finalització del termini per a interposar la reclamació, transcorregut el qual es consideraran desestimades les reclamacions no resoltes i es consideraran definitius els resultats no esmenats amb efecte de la data de la resolució per la qual es feia pública la llista provisional.  
  
5. Contra la resolució del president del Ple de la Junta Qualificadora de Coneixements de Valencià, que no posa fi a la via administrativa, les persones interessades poden interposar un recurs d'alçada davant de la Direcció General de Política Lingüística i Gestió del Multilingüisme, d'acord amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
Vint-i-huit. Motivació de la reclamació de la qualificació  
1. La sol·licitud de reclamació de la qualificació ha de ser motivada suficientment, en cas contrari no es prendrà en consideració.  
2. Poden ser objecte de reclamació de la qualificació:  
 a) Els errors materials, de fet o aritmètics en el càlcul de la nota final.  
 b) Les irregularitats en el procediment avaluador.  
 c) La vulneració de la convocatòria de la prova.  
 d) L'incompliment dels criteris d'avaluació.  
3. El desacord amb la qualificació obtinguda no és un motiu de reclamació de la qualificació.  
  
Vint-i-nou. Custòdia i destrucció de la documentació  
1. El període de conservació i custòdia dels instruments d'avaluació serà, almenys, de quatre mesos després de la realització de la prova.  
  
2. La Junta Qualificadora de Coneixements de Valencià incorporarà els mecanismes i procediments que permeten garantir el control sobre el procés d'emmagatzematge, recollida, transport i destrucció final de la documentació relativa a la prova. Els protocols escrits tindran caràcter de documentació confidencial i s'eliminaran una vegada finalitzat el període de conservació i custòdia.  
  
Trenta. Certificats  
Els certificats que s'expediran portaran indicat el nivell de referència corresponent al Marc europeu comú de referència per a les llengües: aprendre, ensenyar, avaluar. La referència serà la següent:  
- Certificat de nivell C1 de coneixements de valencià  
  
Trenta-u. Pla de contingència per a l'organització i desenvolupament de la convocatòria extraordinària de les proves de la Junta Qualificadora de Coneixements de Valencià  
El president de la Junta Qualificadora elaborarà un pla de contingència d'obligat compliment que estarà publicat en el web de la Junta Qualificadora de Coneixements de Valencià i del qual s'informarà totes les persones que participen en la prova.  
  
  
DISPOSICIÓ FINAL  
  
Única  
Aquesta resolució produirà efecte l'endemà de ser publicada en el Diari Oficial de la Generalitat Valenciana.  
  
Contra aquesta resolució, que no posa fi a la via administrativa, es pot interposar un recurs d'alçada davant de la Secretaria Autonòmica d'Educació i Formació Professional, en el termini d'un mes comptat des de l'endemà de la publicació en el Diari Oficial de la Generalitat Valenciana, d'acord amb el que disposen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 11 de maig de 2021.- El director general de Política Lingüística i Gestió del Multilingüisme: Rubén Trenzano Juan.  
  
  
  
ANNEX I  
Calendari de la prova  
  
Nivell Data Àrees  
C1 11 de setembre Àrea d'expressió i interacció orals  
C1 25 de setembre Àrea de comprensió escrita  
Àrea d'estructures lingüístiques  
Àrea d'expressió i interacció escrites  
  
  
Horari de la prova  
En la primera jornada, 11 de setembre, els aspirants han de consultar en el web de la Junta Qualificadora de Coneixements de Valencià l'hora de l'àrea d'expressió i interacció orals, que podrà tindre tant horari de matí com de vesprada. En la segona jornada, 26 de setembre, la prova de certificat de nivell C1 començarà a les 09.00 h.  
  
Localitats de realització de la prova  
Alacant, Alcoi, Alzira, Benidorm, Borriana, Buñol, Castelló de la Plana, Dénia, Elda, Elx, Gandia, Llíria, Ontinyent, Orihuela, Paterna, Sagunt, Segorbe, Sueca, Torrent, València, la Vall d'Uixó, Villena, Vinaròs i Xàtiva.  
Centres de realització de la prova  
Els centres on es durà a terme la prova es faran públics en el web de la Junta Qualificadora de Coneixements de Valencià amb anterioritat a la realització de la prova.  
  
  
  
ANNEX II  
  
Comissió coordinadora  
President: Marc Jiménez i Agulló  
Secretària: Rosa Maria Clavijo i Pérez  
Vocal 1: Beatriu Espuig i Navarro  
Vocal 2: Jesús Jiménez i Martínez  
Vocal 3: Francisco Javier Toledo i Melero  
  
Comissions examinadores  
  
Alacant  
- Presidenta: Dèlia Amorós i Pinós  
- Secretari: Felip Vidal i Nadal  
- Vocal 1: Leandre Ivorra i Carrillos  
- Vocal 2: Milagros del Carmen Espinosa i Irles  
- Vocal 3: Maria Mercedes Guio i Tello  
  
Alcoi  
- President: Vicent Josep Santamaria i Picó  
- Secretari: Francesc Xavier Miralles i Martínez  
- Vocal 1: Paloma Ferrer i Talens  
- Vocal 2: Lídia Maria Jordà i Sánchez  
- Vocal 3: Marisa Francés i Miralles  
  
Alzira  
- Presidenta: Immaculada Cerdà i Sanchis  
- Secretària: Empar Selfa i Bosch  
- Vocal 1: Carme Navarro i Campos  
- Vocal 2: Joaquim Martínez i Ortiz  
- Vocal 3: Marisa Belda de la Torre  
  
Benidorm  
- Presidenta: Maria Enriqueta Barber i Llinares  
- Secretària: M. Consuelo Cortés i González  
- Vocal 1: Maria Teresa Herrero i Lloret  
- Vocal 2: Vicent Garcia i Martínez  
- Vocal 3: Vicent Garcia i Gómez  
  
Borriana  
- Presidenta: Anna Asensio i Andrés  
- Secretària: Carme Rufino i Bey  
- Vocal 1: Vicent Francesc Roselló i Rodríguez  
- Vocal 2: Elies Segarra i Leganés  
- Vocal 3: M. Josep Arnau i Lara  
  
Buñol  
- President: Andreu Sevilla i Collado  
- Secretari: Francisco Vidal i Fernández  
- Vocal 1: Marcos Sevilla i Torres  
- Vocal 2: Emília Aguado i Cruz  
- Vocal 3: Vicenta Rubio i Camarasa  
  
Castelló de la Plana  
- Presidenta: Maria Josep Soldevila i Blasco  
- Secretària: Raquel Doñate i Calpe  
- Vocal 1: Aureli Querol i Anglés  
- Vocal 2: Mònica Soler i Beltran  
- Vocal 3: Laura Cardona i Chaler  
  
Dénia  
- President: Vicent Frau i Ribes  
- Secretari: Francesc Mulet i Escrivà  
- Vocal 1: M. Gloria Gilabert i Sellés  
- Vocal 2: Anna Vallés i Aguilar  
- Vocal 3: Immaculada Llobell i Buigues  
  
Elda  
- Presidenta: Rosa Francés i Requena  
- Secretari: Bernat López i Gisbert  
- Vocal 1: Norbert Josep Miralles i Romero  
- Vocal 2: Maria Isabel Guardiola i Savall  
- Vocal 3: M. de la Paz Martínez i Pérez  
  
Elx  
- President: Hèctor Càmara i Sempere  
- Secretari: Robert Escolano i López  
- Vocal 1: Anna Francés i Díez  
- Vocal 2: M. Carme Alonso i Anton  
- Vocal 3: Josep-Enric Escribano i Hellín  
  
Gandia  
- Presidenta: Immaculada Canet i Burguera  
- Secretari: Miquel Lleches i Colomar  
- Vocal 1: Josepa Costa i Múrcia  
- Vocal 2: Núria Martínez i Xandri  
- Vocal 3: Víctor Alemany i Camps  
  
Llíria  
- Presidenta: Dolors Valero i Varea  
- Secretària: Llúcia Lerma i Pamblanco  
- Vocal 1: Alexandre Josep Navarro i Tomàs  
- Vocal 2: Maria Jesús Devís i Gamir  
- Vocal 3: Ivan Carbonell i Iglesias  
  
Ontinyent  
- President: Ferran Lliso i Bartual  
- Secretari: Ramon Mora i Galbis  
- Vocal 1: Ester Juan i Doménech  
- Vocal 2: Anna Requena i Martí  
- Vocal 3: Josep Cerdà i Doménech  
  
Orihuela  
- Presidenta: Lurdes Mas i Penalva  
- Secretària: Maria Àngels Sempere i Linares  
- Vocal 1: Miquel Àngel Fuster i Candela  
- Vocal 2: Anna Francés i Mira  
- Vocal 3: Carles Penalva i Alonso  
  
Paterna  
- Presidenta: Susanna Pardines i López  
- Secretària: Anna Maria Monzó i Martínez  
- Vocal 1: Albert Ninyerola i Medina  
- Vocal 2: Benjamí Giménez i Milan  
- Vocal 3: Anna Garcia i Escrivà  
  
Sagunt  
- President: Francesc Llopis i Rodrigo  
- Secretari: Francesc Josep Català i Arnau  
- Vocal 1: Pilar Ariño i Giménez  
- Vocal 2: Vicent Sebastian i Fabuel  
- Vocal 3: Pilar Ferriol i Bruixola  
  
Segorbe  
- President: Joan Corchado i Badia  
- Secretària: Assutzena Badenes i Negre  
- Vocal 1: Maria Lluïsa Melià i Mestre  
- Vocal 2: Maria del Carme Villanueva i Barrachina  
- Vocal 3: Ofèlia Mateu i Lahoz  
Sueca  
- President: Miquel Furió i Diego  
- Secretari: Rafael Fresquet i Fayos  
- Vocal 1: Josep Lluís Ribes i Ros  
- Vocal 2: Anna Maria Melià i Granell  
- Vocal 3: Maria Elena Pedralva i Pérez  
  
Torrent  
- Presidenta: Anna Marí i Martínez  
- Secretari: Nicolàs Manzano i Sendra  
- Vocal 1: Manel Villar i Porta  
- Vocal 2: Joaquín Mas i Llorens  
- Vocal 3: Natividad Serrano Pérez  
  
València  
- President: Sergi Linares i de Teran  
- Secretari: Alfons Esteve i Gómez  
- Vocal 1: Immaculada Àngel i Carbonell  
- Vocal 2: Carmen Rams i Gallart  
- Vocal 3: M. Asunción Bondia i Faus  
  
Vall d'Uixó, la  
- Presidenta: Elsa Vilalta i Fonfria  
- Secretària: M. Elena Oliver i Chordá  
- Vocal 1:Antònia Benedito i Mingarro  
- Vocal 2: Ferran Estrems i Daros  
- Vocal 3: Manela Vilalta i Vilalta  
  
Villena  
- President: Josep Peiró i Ferre  
- Secretari: Carles Durà i Amado  
- Vocal 1: Francesca Picó i Gisbert  
- Vocal 2: Vicent Belda i Sanchis  
- Vocal 3: Amparo Roque i Cerdà  
  
Vinaròs  
- Presidenta: Maria Josep Arayo i Solà  
- Secretari: Francesc Delcastillo i Montserrat  
- Vocal 1: Virgili Verge i Marcos  
- Vocal 2: Maria Dolors Monfort i Badenes  
- Vocal 3: Marta Bueno i Palau  
  
Xàtiva  
- President: Francesc Xavier Ferrero i Calatayud  
- Secretari: Rafael Benavent i Vidal  
- Vocal 1: Francesca Alonso i Albero  
- Vocal 2: Maria Roser Boscà i Aranda  
- Vocal 3: Vicenta Sanchis i Galea  
  
  
  
ANNEX III  
Estructura i durada de la prova  
  
Certificat de nivell C1 de coneixements de valencià  
  
Àrea Valor Durada  
1. Àrea de Comprensió Escrita 10 % 1 h i 30 minuts  
2. Àrea d'Estructures Lingüístiques 20 %   
3. Àrea d'Expressió Escrita 35 % 2 hores  
4. Àrea d'Expressió i Interacció Orals 35 % ± 25 minuts  
  
  
Entre les àrees 1, 2 i l'àrea 3 de la segona jornada de la prova, hi haurà una pausa de 20 minuts.  
La durada de l'Àrea d'Expressió i Interacció Orals inclou el temps de preparació.